Pariseroperaen

Pariseroperaen er en operainstitusjon i Paris. Det offisielle franske navnet er Opéra national de Paris, men navnet har skiftet gjennom tidene: Louis XIV grunnla i 1669 Académie d'Opéra som kort etter ble Académie royale de Musique («det kongelige musikkakademi»), som var en del av Académie Royale («det kongelige akademi»).

 Historie 
Operaen ble til i og med kong Ludvig XIVs utstedelse den 28. juni 1669 av Privilège accordé au Sieur Perrin pour l'établissement d'une Académie d'Opéra en musique, & Vers François. Etter det man vet, basert blant annet på privilegiemottakeren Perrins egne skrifter, fikk denne med dette privilegiet en eksklusiv rett gyldig for tolv år til å grunnlegge hvor som helst i Frankrike opera-akademier viet til fremførelsen av operaer på det franske språk. Han kunne velge de forretnigspartnerne han ville, og bestemme billettprisene selv. Ingen skulle ha rett til fri adgang, heller ikke medlemmer av det kongelige hoff. Ingen annen skulle ha rett til å etablere noen lignende institusjon.

På slutten av 1600-tallet var l'Opéra og etter 1680 dessuten det nyopprettede Comédie-Française (for drama) det franske kongehoffs offisielle teater.

Men mens Comédie-Française ble subsidiert av kongen, måtte operaeierne delvis måtte leie ut sine kongelige privilegier for å dekke kostnader. På slutten av 1700-tallet ble Opéra-Comique opprettet som en borgerlig motkultur mot hoffoperaen.

På 1800-tallet vendte adelen seg fra operaen, og som en motvekt mot den stadig mer populære Opéra-Comique, ble Grand opéra utviklet som et like borgerlig støttepunkt for operaen. Den selvstendige kunstformen ballett utviklet seg fra de danseinnslagene som var så viktige i den franske operaen. L'Opéra består fram til i dag som en «nasjonal» institusjon.

 Spillesteder 
 Dagens situasjon 
I dag bruker Opéra National de Paris to operabygninger: 
Palais Garnier, som åpnet i 1875, er etter 1989 blitt brukt til Ballet de l'Opéra de Paris' ballettoppføringer og klassiske operaer. Den hører til de arkitektoniske severdighetene i Paris.
Det nye Opéra Bastille på Place de la Bastille ble innviet 13. juli 1989, kvelden før 200-årsdagen for stormingen av Bastillen. Denne bygningen brukes til oppføring av operaer.

 Fra 1671 
En rekke forskjellig spillesteder har vært brukt siden institusjonen ble grunnlagt i 1669.

 Varighet Bygning Gate19. mars 1671 – 30. mars 1672  Jeu de Paume de la Bouteille  Rue des Fossées-de-Nesles (dagens rue Jacques-Callot)15. november 1672 – 1673  Jeu de Paume du Bel-Air  Rue des Fossées-de-Nesles (dagens rue de Médicis)16. juni 1673 – 6. april 1763  Salle du Palais-Royal  Rue Saint-Honoré (mellom rue de Valois og rue des Bons-Enfants). Ødelagt av brann 6. april 1673.24. januar 1764 – 23. januar 1770  Salle des Tuileries  I Palais des Tuileries mellom Pavillon de l'Horloge og Pavillon de Marsan. Ødelagt av brann i mai 1871.26. januar 1770 – juni 1781  Salle du Palais-Royal  Rue Saint-Honoré (på samme sted som det nedbrente teateret sto fram til  april 1673, ødelagt av brann i juni 1781)14. august 1781 – oktober 1781  Salle des Menus-Plaisirs (det opprinnelige Salle de la Foire Saint-Laurent)  Rue Bergère, revet i 191027. oktober 1781 – august 1794  Salle de la Porte Saint-Martin  Boulevard Saint-Martin (samme sted som det senere Théâtre de la Porte Saint-Martin), ødelagt av brann i mai 18717. august 1794 – februar 1820  Salle Montansier  Rue de la Loi (dagens square Louvois), revet i 1820-182119. april 1820 – 11. mai 1821  Salle Favart (Théâtre Italien)  Rue Favart / place Boïeldieu (på samme sted som dagens 3. Salle Favart står, stedet til Opéra-Comique); ødelagt av brann 13./14. januar 1838.15. mai 1821 – 15. juni 1821  Salle Louvois  rue de Louvois16. august 1821 – 27. oktober 1873  Salle Le Peletier  Rue Le Peletier, ødelagt av brann 27./28. oktober 187319. januar 1874 – 30. desember 1874  Salle Ventadour (Opéra Italien)  der Banque de France nå stårsiden 5. januar 1875  Opéra Garnier  Place l'Opérasiden 13. juli 1989  Opéra Bastille  Place de la Bastille

 Viktige uroppføringer 
 1774 Iphigenie in Aulis av Christoph Willibald Gluck
 1779 Iphigenie auf Tauris av Christoph Willibald Gluck
 1828 La Muette de Portici av Daniel-François-Esprit Auber
 1831 Robert le diable av Giacomo Meyerbeer
 1835 La juive av Jacques Fromental Halévy
 1836 Les Huguenots (Hugenottene) av Giacomo Meyerbeer
 1838 Benvenuto Cellini av Hector Berlioz
 1840 La Favorite av Gaetano Donizetti
 1841 Giselle, ballett av Adolphe Adam koreografert av Jean Coralli og Jules Perrot
 1847 Jérusalem første Grand opéra av Giuseppe Verdi
 1849 Le prophète av Giacomo Meyerbeer
 1855 Les vêpres siciliennes av Giuseppe Verdi (i forbindelse med Verdensutstillingen  i Paris 1855)
 1860 Le Papillon, Ballett av Jacques Offenbach
 1861 Tannhäuser (parisisk versjon) av Richard Wagner
 1865 L'Africaine av Giacomo Meyerbeer
 1867 Don Carlos av Giuseppe Verdi
 1884 Manon av Jules Massenet
 1885 Le Cid av Jules Massenet
 1902 Pelléas et Mélisande av Claude Debussy
 1910 L'Oiseau de feu, (Ildfuglen) Sergej Djagilev, Igor Stravinskij
 1911 Die spanische Stunde av Maurice Ravel
 1927 Le pauvre Matelot av Darius Milhaud
 1947 Les Mamelles de Tiresias av Francis Poulenc
 1979 Lulu av Alban Berg (Friedrich Cerhas fullstendige versjon)
 1983 Saint François d'Assise av Olivier Messiaen

 Betydelige sjefsdirigenter 
 Georg Solti (1973–1974)
 Myung-Whun Chung (1989–1994)
 James Conlon (1995–2004)
 Fra 2004 til 2009 var det ikke sjefdirigent ved operaen
 Philippe Jordan (fra sesongen 2009/10)

 Litteratur 
 Charlton, David, editor (2003). The Cambridge Companion to Grand Opera. Cambridge, UK: Cambridge University Press. .
 Pitou, Spire (1983). The Paris Opéra: an encyclopedia of operas, ballets, composers, and performers (3 bind). Westport, Connecticut: Greenwod Press. .
Sadie, Stanley, editor; John Tyrell; executive editor (2001). The new Grove dictionary of music and musicians, 2nd edition. London: Macmillan. .
 Wild, Nicole (1989). Dictionnaire des théâtres parisiens au XIXe siècle: les théâtres et la musique. Paris: Aux Amateurs de livres. .

 Eksterne lenker 


Kategori:9. arrondissement i Paris
Kategori:Operahus i Frankrike
Kategori:Etableringer i 1669